Euroopa Liidu Teataja L 140 , 24/05/2001 Lk 0070 - 0071



Komisjoni otsus, 17. mai 2001, millega Hiina Rahvavabariigi osas muudetakse komisjoni otsust 97/4/EÜ, millega koostatakse ajutised loetelud kolmandate riikide ettevõtete kohta, millest liikmesriigid lubavad importida värsket linnuliha (teatavaks tehtud numbri K(2001) 1425 all) (EMPs kohaldatav tekst) (2001/400/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuni 1995. aasta otsust 95/408/EÜ nende kolmandates riikides asuvate ettevõtete ajutiste loetelude koostamise tingimuste kohta, millest liikmesriikidel on vaheperioodil lubatud importida teatavaid loomse päritoluga tooteid, kalatooteid või elusaid kahepoolmelisi karploomi, [1] muudetud otsusega 2001/4/EÜ, [2] eriti selle artikli 2 lõiget 1, ning arvestades järgmist: (1) Komisjoni otsusega 97/4/EÜ [3] koostatakse ajutine loetelu kolmandate riikide ettevõtete kohta, millest liikmesriigid lubavad importida värsket linnuliha. (2) Komisjoni otsusega 94/984/EÜ milles sätestatakse loomatervishoiu nõuded ja veterinaarsertifikaadid värske linnuliha impordiks kolmandatest riikidest, [4] viimati muudetud komisjoni otsusega 2000/352/EÜ, [5] lisati Hiina Rahvavabariik kõnealuse otsuse I lisasse, millega on koostatud loetelu kolmandatest riikidest või kolmandate riikide osadest, kus on lubatud kasutada II lisaga sätestatud sertifikaate. (3) Komisjoni otsusega 94/984/EÜ, muudetud komisjoni otsusega 2000/352/EÜ, lubatakse Hiina Rahvavabariigil kasutada sertifikaadi näidist B üksnes Šanghai haldusüksuse puhul, millest on välja arvatud Chongmingi maakond ning Shandongi provintsi piirkonnad Weifang, Linyi ja Qindao. (4) Riiklik sissetulemise ja väljaminemise kontrolli ja karantiini ametiasutus on Hiina Rahvavabariigis värske linnuliha sertifikaatide väljaandmise eest vastutav asutus. (5) Hiina Rahvavabariik on saatnud loetelu eespool nimetatud piirkondades värsket linnuliha tootvatest ettevõtetest, mille puhul vastutavad asutused tõendavad, et ettevõtted vastavad ühenduse eeskirjadele. (6) Veterinaar- ja Toiduamet on ühenduse eeskirjade kohaselt viinud läbi teatava arvu kontrolle; kõnealuste kontrollide käigus on selginud, et Hiina Rahvavabariigi poolt esitatud ettevõtted vastavad ühenduse õiguse asjakohastele nõuetele. (7) Seega võib Hiina Rahvavabariigi jaoks koostada värsket linnuliha tootvate ettevõtete ajutise loetelu teatavate riikide kohta nõukogu otsuses 95/408/EÜ sätestatud korras. (8) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Käesoleva otsuse lisa tekst lisatakse komisjoni otsuse 97/4/EÜ lisale. Artikkel 2 Käesolev otsus on adresseeritud liikmesriikidele. Artikkel 3 Käesolevat otsust kohaldatakse alates 24. maist 2001. Brüssel, 17. mai 2001 Komisjoni nimel komisjoni liige David Byrne [1] EÜT L 243, 11.10.1995, lk 17. [2] EÜT L 2, 5.1.2001, lk 21. [3] EÜT L 236, 27.8.1997, lk 20. [4] EÜT L 378, 31.12.1994, lk 11. [5] EÜT L 124, 25.5.2000, lk 64. -------------------------------------------------- LISA " ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA País: CHINALand: KINALand: CHINAΧώρα: ΚΙΝΑCountry: CHINAPays: CHINEPaese: CINALand: CHINAPaís: CHINAMaa: KIINALand: KINA SH = tapamaja. CP = lihalõikusettevõte. CS = külmhoone. Loa nr | Nimi | Linn | Regioon | Tegevus | 3100/03015 | Shanghai Dajiang Meat No 3 | Xinquiao Town (North), Songjiang | Shanghai | SH, CP, CS | 3100/03019 | Shanghai Dajiang Meat No 4 | Tianma Town, Songjiang | Shanghai | SH, CP, CS | 3100/03020 | Shanghai Shenteng Food Processing Plant | Zhangjiaqiao East, Hunan Road | Shanghai | SH, CP, CS | 3100/03021 | Shanghai Daying Food Factory No 1 | Daying Town, Qingpu | Shanghai | SH, CP, CS | 3700/03115 | Shandong Kaiyuan Food Co., Ltd | Gaomi, Weifang | Shandong | SH, CP, CS | 3700/03120 | Weifang Yonchang Food Industry Co., Ltd | Changle County, Weifang | Shandong | SH, CP, CS | 3700/03235 | Qindao Nine-Alliance Group Co., Ltd | Laixi City, Qindao | Shandong | SH, CP, CS | 3700/03138 | Shandong Weifang COFCO Huawei, Foodstuffs Co., Ltd | Weifang | Shandong | SH, CP, CS | 3700/03178 | Shandong Weifang Meichen Broiler Co., Ltd | Weifang | Shandong | SH, CP, CS | 3700/03239 | Qingdao Kangda Foodstuffs Co., Ltd | Jiaonan EDZ, Qindao | Shandong | SH, CP, CS | 3700/03257 | Ceroilfood Shandong Changyi Xinchang, Foodstuffs, Co., Ltd | Changyi, Weifang | Shandong | SH, CP, CS | 3700/03260 | Shandong Delicate Food Co., Ltd | Zhucheng City, Weifang | Shandong | SH, CP, CS | 3700/03262 | Qingdao Chia Tai Co., Ltd | Jimo, Qindao | Shandong | SH, CP, CS | 3700/03263 | Shandong Weifang Lenang Foodstuffs Co., Ltd | Changle County, Weifang | Shandong | SH, CP, CS | " --------------------------------------------------